Kulstadholmane

Kulstadholmane er en mindre øygruppe beliggende ca 50 km sydvest av Svarthuken på Edgeøya, Svalbard, og regnes til øygruppen Tusenøyane. De er de sydligste av Tusenøyane og består av en mindre øy og noen holmer. Kulstadholmane utgjør totalt anslagsvis 50 ha landareal, hvorav den største er Håøya på ca 35 ha. De er lave og flate, uten spesielle høydedrag.

Kulstadholmane har fått navnet etter den norske ishavsskipper Johan Kulstad som led skipbrudd i Storfjorden i 1853, men ble reddet av den danske skipper Schau på briggen Ploven utenfor Finnmarkskysten.

Kulstadholmane består av:
 Håøya
samt holmene:
 Håkjærringa
 Håkallen
 Håungen
 Et par ubenevnte mindre holmer.

Avstanden til Tiholmane i nord er 10 km, til Schareholmane i øst ca 5 km, til Hopen i sydøst 93 km og til Spitsbergen i vest 110 km.

 Eksterne lenker 
 "Sæt mig ikke paa en hardere Prøve!" Johan Kulstads beretning fra Svalbard 1853

Kategori:Øyer på Svalbard
Kategori:Edgeøya